CELEX: 32015R1757
Language: hr
Date: 2015-09-28 00:00:00
Title: Provedbena uredba Komisije (EU) 2015/1757 оd 28. rujna 2015. o odobrenju folpeta kao aktivne tvari za uporabu u biocidnim proizvodima za vrstu proizvoda 6 (Tekst značajan za EGP)

2.10.2015   
            
            
               HR
            
            
               Službeni list Europske unije
            
            
               L 257/12
            
         PROVEDBENA UREDBA KOMISIJE (EU) 2015/1757
   оd 28. rujna 2015.
   o odobrenju folpeta kao aktivne tvari za uporabu u biocidnim proizvodima za vrstu proizvoda 6
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2.,
   budući da:
   
               (1)
            
            
               Italija je 13. srpnja 2009. primila zahtjev, u skladu s člankom 11. stavkom 1. Direktive 98/8/EZ Europskog parlamenta i Vijeća (2), za uvrštenje aktivne tvari folpeta u njezin Prilog I. za uporabu u vrsti proizvoda 6, konzervansima za gotove proizvode, kako je utvrđeno u Prilogu V. toj Direktivi, što odgovara vrsti proizvoda 6 kako je definirano u Prilogu V. Uredbi (EU) br. 528/2012.
            
         
               (2)
            
            
               Italija je u lipnju 2011. u skladu s člankom 11. stavkom 2. Direktive 98/8/EZ Komisiji podnijela izvješće o ocjeni zajedno sa svojim preporukama.
            
         
               (3)
            
            
               Mišljenje Europske agencije za kemikalije je 17. lipnja 2014. sastavio Odbor za biocidne proizvode, uzimajući pritom u obzir zaključke nadležnog ocjenjivačkog tijela.
            
         
               (4)
            
            
               U skladu s tim mišljenjem može se očekivati da će biocidni proizvodi koji se upotrebljavaju u vrsti proizvoda 6 i sadržavaju folpet ispuniti zahtjeve utvrđene u članku 5. Direktive 98/8/EZ, pod uvjetom da se zadovolje određeni uvjeti koji se odnose na njihovu uporabu.
            
         
               (5)
            
            
               Stoga je primjereno odobriti folpet za uporabu u biocidnim proizvodima za vrstu proizvoda 6 podložno zadovoljenju posebnih uvjeta iz Priloga.
            
         
               (6)
            
            
               Budući da folpet ispunjava kriterije za razvrstavanje kao tvar koja izaziva preosjetljivost kože 1. kategorije kako je utvrđeno u Prilogu I. Uredbi (EZ) br. 1272/2008 Europskog parlamenta i vijeća (3), proizvodi koji su tretirani folpetom ili ga sadržavaju moraju biti prikladno označeni prilikom stavljanja na tržište.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   Folpet se odobrava kao aktivna tvar za uporabu u biocidnim proizvodima za vrstu proizvoda 6, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Najmanji stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti
               
            
                  Folpet
               
               
                  Kemijski naziv prema IUPAC-u:
                  N-(triklormetiltio)ftalimid
                  EZ br.: 205-088-6
                  CAS br.: 133-07-3
               
               
                  940 g/kg
               
               
                  1. siječnja 2016.
               
               
                  31. prosinca 2025.
               
               
                  6
               
               
                  Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja biocidnih proizvoda podliježu sljedećim uvjetima:
                  
                              1.
                           
                           
                              za industrijske korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na neki drugi način smanjiti na prihvatljivu razinu, proizvodi se upotrebljavaju uz odgovarajuću osobnu zaštitnu opremu;
                           
                        
                              2.
                           
                           
                              s obzirom na rizike za tlo, na deklaracijama i, ako su dostupni, na sigurnosno-tehničkim listovima proizvoda mora biti navedeno da će se tijekom uporabe konzerviranih mješavina na otvorenom poduzeti mjere za zaštitu tla radi sprečavanja gubitaka i smanjenja emisija u okoliš na najmanju moguću mjeru, osim ako se može dokazati da se rizici mogu drugim sredstvima smanjiti na prihvatljivu razinu;
                           
                        
                              3.
                           
                           
                              s obzirom na rizike za tlo, proizvodi se ne odobravaju za konzerviranje mješavina koje će se raspršivanjem nanositi na otvorenom, osim ako se može dokazati da se rizici mogu smanjiti na prihvatljivu razinu.
                           
                        Stavljanje tretiranih proizvoda na tržište podliježe sljedećem uvjetu:
                  Osoba nadležna za stavljanje na tržište određenog proizvoda koji je tretiran folpetom ili koji sadržava folpet osigurava da na deklaraciji tretiranog proizvoda budu navedeni podaci iz članka 58. stavka 3. drugog podstavka Uredbe (EU) br. 528/2012.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 11. Direktive 98/8/EZ. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.